চলতি মাসের গোড়ায় কংগ্রেসের নেতৃত্বে তারকনাথ মুখার্জি স্ট্রিটে পরিত্যক্ত ইটভাটা লাগোয়া ওই পুকুর ভরাটের প্রতিবাদ করে দীর্ঘক্ষণ পথ অবরোধও করেছিলেন স্থানীয় লোকজন৷ দলমত নির্বিশেষে এলাকাবাসী বিষয়টি লিখিত ভাবে স্থানীয় বিধায়ক প্রবীর ঘোষাল ও উত্তরপাড়া পুরসভার চেয়ারম্যান দিলীপ যাদবকে জানান৷ স্থানীয়দের বক্তব্য , এর পর কিছু দিন মাটি ফেলা বন্ধ থাকলেও ফের শুরু হয়েছে পুকুর ভরাটের কাজ৷ বেশির ভাগ অংশ বুজিয়ে ফেলা হয়েছে৷